Kaj Hed on ollut hallituksen puheenjohtaja vuodesta 2008.

Mika Ihamuotila on Marimekon hallituksen puheenjohtaja ja entinen toimitusjohtaja. Hän on ollut Rovion hallituksessa vuodesta 2013.­

Rovion yhtiökokous on nimittänyt peliyhtiön hallitukseen uusia jäseniä. Eilen pidetyssä kokouksessa valittiin hallituksen puheenjohtajaksi Mika Ihamuotila.

– Olen toiminut Rovion hallituksen puheenjohtajana vuodesta 2008. Yhtiö on nyt uudessa kasvuvaiheessa haastavan kauden jälkeen ja tunsin, että nyt on hyvä aika siirtää vastuu uudelle puheenjohtajalle, sanoo hallituksen puheenjohtajana tähän asti toiminut Kaj Hed tiedotteessa.

Ihamuotila on istunut Rovion hallituksessa vuodesta 2013 lähtien. Hän on tekstiili- ja designyhtiö Marimekon hallituksen puheenjohtaja ja on toiminut aiemmin myös yhtiön toimitusjohtajana.

Uusina jäseninä hallitukseen nimitettiin Sanoman talousjohtajana toiminut Kim Ignatius ja Brandbastionin toimitusjohtaja Jenny Wolfram.